open-index/open-wikipedia-markdown huggingface dataset:
טום נויאנס

**טום נויאנס** (בצרפתית: **Tom Nuyens**; נולד ב-18 במרץ 1976) הוא דוגמן, צלם ומאמן אישי בלגי. בשנת 1996 זכה בתואר מר עולם הראשון.

## ביוגרפיה
נויאנס נולד באנטוורפן שבבלגיה. בהיותו בן שמונה אובחנה אצלו דלקת קרום המוח.

ב-1996 זכה בתחרות "מר בלגיה", ובאותה שנה נבחר לייצג את המדינה בתחרות מר עולם הראשונה , שם הוכתר לזוכה במקום הראשון.

הוא הופיע במספר פרסומות, וביניהן לרשת מייסיס.

הוא הופיע בקמפיינים של חברת אופנת הגברים ההולנדית "Gentiluomo"  ולחברת השעונים האיטלקית "Anonimo" .

ב-2000 התמחה בצילום אופנה. מ-2006 עוסק באימון אישי.

ב-1996 היה שופט בתחרות מיס עולם וב-2003 שפט גם בתחרות מר עולם.

הוא הקים עסק משלו לאימון אישי.

## קישורים חיצוניים

*


*
*
*
*


## הערות שוליים

קטגוריה:דוגמנים בלגים
קטגוריה:מאמנים אישיים
קטגוריה:צלמים
קטגוריה:זוכים בתחרויות יופי
קטגוריה:משתתפים בתחרות מר עולם
קטגוריה:בלגים שנולדו ב-1973
היינריך, נסיך הסן

**היינריך** לודוויג וילהלם אדלברט וולדמר אלכסנדר, **נסיך הסן** (בגרמנית: **Heinrich Ludwig Wilhelm Adalbert Waldemar Alexander von Hessen und bei Rhein**; 28 בנובמבר 1838 – 16 בספטמבר 1900) היה נסיך גרמני מבית הסן וגנרל בצבא הקיסרות הגרמנית.

## ביוגרפיה
היינריך נולד ב-28 בנובמבר 1838 בבסונגן שהשתייכה להדוכסות הגדולה של הסן, לקרל, נסיך הסן, ולאליזבת, נסיכת פרוסיה, בתם של וילהלם, נסיך פרוסיה ומריה אנה, נסיכת הסן-הומבורג.

היינריך למד בגטינגן ובגיסן, בשנת 1854 הוא הצטרף כלויטננט לרגימנט המשמר ההסיאני ובשנת 1859 הוא הצטרף ל כהאופטמן. היינריך לחם במלחמת שלזוויג השנייה בקרבות השונים, ובשנת 1866 הועלה לדרגת אוברסט לויטננט, והשתתף במלחמת אוסטריה–פרוסיה. לאחר מכן הוא מונה למפקד ברגימנט האולאנים ה-2 של המשמר, ובמהלך מלחמת צרפת–פרוסיה קיבל את עיטור צלב הברזל מדרגה ראשונה ושנייה. בשנת 1873 הוא הועלה לדרגת גנרל מיור, ובשנת 1879 הוא מונה למפקד הדיוויזיה ה-25 וזמן קצר אחר-כך הועלה לדרגת גנרל לויטננט. בשנת 1866 הוא הועלה לדרגת גנרל חיל הפרשים, ובשנת 1887 הוא פרש מהצבא. בשנת 1892 הוא עבר להתגורר במינכן, שם חי עד מותו ב-16 בספטמבר 1900.

## משפחתו
ב-28 בפברואר 1878 התחתן היינריך עם הברונית קרוליין פון נידה, ממנה נולד לו בן אחד:
* קרל, רוזן נידה (1879–1920)

ב-20 בספטמבר 1892 התחתן היינריך עם הברונית אמילי פון דורנברג, ממנה נולד לו בן אחד:
* אלימר הברון פון דורנברג (1893–1917)

## אילן יוחסין

## קישורים חיצוניים

* היינריך, נסיך הסן
* 

קטגוריה:נסיכים גרמנים
קטגוריה:גנרלים בצבא הקיסרות הגרמנית
קטגוריה:אנשי צבא פרוסים
קטגוריה:מעוטרי צלב הברזל
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מעוטרי עיטור גיאורגי הקדוש
קטגוריה:מסדר האמבט: אבירים וגבירות הצלב הגדול
קטגוריה:גרמנים במלחמת צרפת–פרוסיה
קטגוריה:גרמנים שנולדו ב-1838
קטגוריה:גרמנים שנפטרו ב-1900
מועדון ספורט צבאי

**מועדון ספורט צבאי** (ידוע בראשי תיבות ברוסית כ-**СКА** סק"א, שמשמעותו "מועדון ספורט של הצבא", **Спортивный клуб армии**) הוא שמם של מספר מועדוני ספורט שהיו חלק מ"ארגון תרבות גופנית וספורט של הכוחות המזוינים של ברית המועצות" (יחד עם צסק"א, צס"ק בב"ס [מועדון ספורט מרכזי של חיל האוויר] ועוד).

כיום, זהו שמם של כמה מועדוני ספורט בוועד הספורט של משרד ההגנה של הפדרציה הרוסית, בלארוס, אוקראינה ומדינות ברית המועצות לשעבר, אף כי כיום רובם מועדוני ספורט מקצועיים פרטיים שירשו את השם הזה מימי ברית המועצות.
## מועדונים

## אצטדיונים
* אצטדיון סק"א, לבוב
* אצטדיון סק"א, אודסה
* אצטדיון סק"א, רוסטוב על הדון
* אצטדיון סק"א, ריגה

## ראו גם
* צסק"א מוסקבה (אגודת ספורט)
## הערות שוליים

קטגוריה:רוסיה: מועדוני ספורט
קטגוריה:ברית המועצות: ספורט
חסוס מנואל קורונה

**חסוס מנואל קורונה רואיס** (בספרדית: **Jesús Manuel Corona Ruíz**; נולד ב-6 בינואר 1993) הוא כדורגלן מקסיקני, המשחק בעמדת הקיצוני במונטריי ובנבחרת מקסיקו.

## קריירת מועדונים
קורונה התחיל את הקריירה שלו בקבוצת הנוער של מונטריי, שם שיחק כחלוץ. ב-7 באוגוסט 2010, קורונה ערך את הופעת הבכורה שלו בקבוצה הבוגרת בניצחון 1–2 נגד אטלנטה. ב-7 באוקטובר 2011 הבקיע את שער הבכורה שלו בניצחון 2–3 נגד אסטודיאנטס טקוס. במהלך השנים, הועבר לעמדת הקיצוני.

ב-22 באוגוסט 2013 חתם לארבע שנים בטוונטה מליגת העל ההולנדית. ב-29 בספטמבר 2013, קורונה ערך את הופעת הבכורה שלו בקבוצה בניצחון 0–5 נגד חרונינגן, בו גם כבש את שער הבכורה שלו בקבוצה.

ב-31 באוגוסט 2015 חתם בפורטו מליגת העל הפורטוגלית, תמורת 10.5 מיליון אירו וסעיף שחררו של 50 מיליון אירו. ב-12 בספטמבר, כבש צמד בהופעת הבכורה שלו בקבוצה בניצחון 1–3 נגד ארוקה. במרץ  קורונה האריך את חוזהו בקבוצה עד שנת .

ב-13 בינואר 2022 חתם בסביליה לשלוש וחצי שנים. ב-21 באפריל כבש את שעריו הראשונים בקבוצה כשכבש צמד בניצחון 2–3 על לבאנטה.

ב-1 בספטמבר 2023 קורונה חזר לקדנציה שנייה במונטריי.

## קריירה בינלאומית
בצעירותו, קורונה שיחק בנבחרת הנוער של מקסיקו וזכה עמה באליפות אמריקה הצפונית עד גיל 20 בשנת .

ב-12 בנובמבר 2014, קורונה ערך את הופעת הבכורה שלו בנבחרת מקסיקו בניצחון 2–3 נגד . ב-30 במאי 2015, קורונה הבקיע את שער הבכורה שלו בנבחרת בניצחון 0–3 נגד . קורונה היה חבר בסגל הנבחרת לקראת גביע הזהב 2015, בו זכה מקסיקו וקורונה עצמו נבחר לכישרון הטורניר.

## תארים
; מונטריי
*ליגת העל המקסיקנית: אפרטורה 
*ליגת האלופות של CONCACAF: , , 

; פורטו
*ליגת העל הפורטוגלית: 
*גביע פורטוגלי: 2019/2020
*הסופר קאפ הפורטוגלי: 

; נבחרת מקסיקו
*אליפות אמריקה הצפונית עד גיל 20: 
*גביע הזהב: 2015
*גביע CONCACAF: 

; אישיים
*הכדורגלן הצעיר של גביע הזהב: 2015
*הרכב השנה של CONCACAF: 
*שער הזהב של CONCACAF: 

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:מגני כדורגל מקסיקנים
קטגוריה:כדורגלני מונטריי
קטגוריה:כדורגלני טוונטה
קטגוריה:כדורגלני פורטו
קטגוריה:כדורגלני סביליה
קטגוריה:כדורגלני נבחרת מקסיקו
קטגוריה:כדורגלני קופה אמריקה 2015
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני גביע הזהב 2021
קטגוריה:ספורטאים מקסיקנים בהולנד
קטגוריה:ספורטאים מקסיקנים בפורטוגל
קטגוריה:ספורטאים מקסיקנים בספרד
קטגוריה:מקסיקנים שנולדו ב-1993
מולין אולסון

**מולין אולסון** (בשוודית: **Malin Olsson**; נולדה ב-19 במרץ 1982) היא מגישת טלוויזיה שוודית. מיס שוודיה לשנת 2001.

## ביוגרפיה
אולסון נולדה בסקאטונגבין שבמחוז דלרנה לאם פורטוגזית ואב שוודי. בילדותה שרה במקהלה וניגנה בחליל ובכינור.

ב-2001 נרשמה לתחרות מיס שוודיה וזכתה בה במקום הראשון.

היא הייתה הנציגה השוודית בתחרות מיס תבל 2001 שנערכה בפוארטו ריקו.

לאחר מכן הייתה חברה בלהקת הבנות "NG3" והם הוציאו מספר סינגלים שזכו להצלחה. ב-2005 עזבה את הלהקה.

היא הנחתה מספר עונות של "Sommarlov" (חופשת קיץ), תוכנית ילדים של SVT.

ב-2011 הגישה לצד מרי סרנהולט את התוכנית "Helt magiskt" בה מופיעים קוסמים ופעלולנים.

ב-2012 הנחתה את הגרסה השוודית של השעשועון "Minute To Win It".

ב-2013 הגישה את התוכנית "Hela Sveriges fredag!" בה שני צוותים מתחרים בידע על ארצם שוודיה.

היא פרשנה לטלוויזיה השוודית עבור אירוויזיון 2014.

## קישורים חיצוניים

* מולין אולסון ואדוארד סילן ייצגו את שוודיה, כתבה באתר eurovoix.com 

קטגוריה:משתתפות בתחרות מיס תבל 2001
קטגוריה:מנחות טלוויזיה שוודיות
קטגוריה:זוכות מיס שוודיה
קטגוריה:שוודיות שנולדו ב-1982
קטגוריה:שוודים שנולדו ב-1982
ברנדון ראש

**ברנדון ליריי ראש** (באנגלית: **Brandon Leray Rush**; נולד ב-7 ביולי 1985) הוא כדורסלן אמריקאי, המשחק בקבוצת לאריסה מליגת העל היוונית, בעמדות הקלע והסמול פורוורד. בין השנים 2008–2017 שיחק בליגת ה-NBA, ובעונת  זכה באליפות הליגה כשחקן גולדן סטייט ווריורס.

אחיו הצעיר של כדורסלן העבר כרים ראש, אשר שיחק ב-NBA בין השנים 2002–2010.

## קריירת מכללות
ראש נולד וגדל בקנזס סיטי שבמיזורי, ובין השנים 2005–2008 למד באוניברסיטת קנזס. כבר בעונתו הראשונה בקבוצת הכדורסל של האוניברסיטה הוביל את קלעיה עם ממוצע של 13.5 נקודות למשחק, ובסיומה זכה בתואר "רוקי העונה של מחוז ה-Big 12" ונבחר לחמישיית העונה המחוזית. באפריל 2007 הודיע על כוונתו להעמיד את עצמו לבחירה בדראפט ה-NBA 2007 לאחר שנתיים בלבד בקנזס, אך כחודש לאחר מכן סבל מקרע ברצועה הצולבת הקדמית של ברכו הימנית והודיע שיחזור לעונה נוספת בקנזס.

בעונת 2007/2008 הוביל את קבוצתו לזכייה השלישית בתולדותיה בטורניר אליפות המכללות, והראשונה מזה 20 שנה, לצדם של מריו צ'למרס ודארל ארתור. במשחק חצי הגמר מול אוניברסיטת קרוליינה הצפונית הצטיין ראש עם 25 נקודות בניצחון קבוצתו בתוצאה 84–66, ובמשחק הגמר מול אוניברסיטת ממפיס, אותה הוביל דריק רוז, קלע 12 נקודות בניצחון 75–68.

## קריירה מקצועית
בדראפט ה-NBA 2008 נלקח ראש בבחירה ה-13 על ידי פורטלנד טרייל בלייזרס, ומיד הועבר בטרייד לאינדיאנה פייסרס, יחד עם ג'רט ג'ק וג'וש מקרוברטס, בתמורה לג'ריד ביילס (הבחירה ה-11) ואייק דיוגו. ב-3 עונותיו באינדיאנה פתח בכמחצית מהמשחקים בהם השתתף, וקלע 8.9 נקודות בממוצע למשחק.

לקראת עונת  הועבר בטרייד לגולדן סטייט ווריורס, בתמורה ללו אמונדסון ובחירת דראפט עתידית. באותה עונה קלע שיא קריירה של 9.8 נקודות בממוצע למשחק, כשחקן ספסל. במשחק השני של עונת  סבל בשנית מקרע ברצועה הצולבת הקדמית, הפעם בברכו השמאלית, ונאלץ להחמיץ את כל המשך העונה.

ביולי 2013 נשלח יחד עם ריצ'רד ג'פרסון ואנדריס ביידרינש ליוטה ג'אז, כחלק מטרייד משולש אשר העביר את אנדרה איגודלה (מדנוור) לווריורס.

ביולי 2014 חזר לגולדן סטייט כשחתם בקבוצה על חוזה לשתי עונות. בסיום עונת  זכה עם הווריורס באליפות ה-NBA הרביעית בתולדות המועדון, והראשונה מזה 40 שנה, לאחר שגברו בסדרת הגמר על קליבלנד קאבלירס (4–2). לאורך אותה עונה שותף ראש ב-33 משחקים בלבד ותרם פחות מנקודה אחת בממוצע למשחק. בעונה העוקבת שיחק ב-72 משחקים והפך לחלק אינטגרלי מרוטציית הקבוצה, אשר רשמה את מאזן הניצחונות הגבוה בתולדות הליגה, 73–9. בפלייאוף 2016 שוב התמודדו הווריורס מול הקאבלירס בשלב הגמר, אך הפעם הפסידו בתוצאה 3–4.

ביולי 2016 חתם ראש על חוזה במינסוטה טימברוולבס, ובעונתו היחידה במדיה קלע 4.2 נקודות בממוצע למשחק.

בנובמבר 2019, לאחר כשנתיים בהן לא שיחק באופן מקצועי, חתם על חוזה בקבוצת לאריסה מליגת העל היוונית.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיזורי: כדורסלנים
קטגוריה:כדורסלני אוניברסיטת קנזס
קטגוריה:בחירות דראפט של פורטלנד טרייל בלייזרס
קטגוריה:כדורסלני אינדיאנה פייסרס
קטגוריה:כדורסלני גולדן סטייט ווריורס
קטגוריה:כדורסלני יוטה ג'אז
קטגוריה:כדורסלני מינסוטה טימברוולבס
קטגוריה:כדורסלני ליגת ה-BIG3
קטגוריה:אמריקאים שנולדו ב-1985
פרטד

**פרטד** (בהונגרית: **Fertőd**) היא עיירה במחוז גיור-מושון-שופרון שבצפון-מערב הונגריה, שנוצרה בשנת 1950 מאיחוד העיירות אסטרהאזה (Eszterháza) ושוּטר (Süttör).

## יהודי אסטרהאזה
באסטרהאזה חיו מעט יהודים בתקופות שונות:

## קישורים חיצוניים

*  
* 

## הערות שוליים

קטגוריה:הונגריה: ערים
מילאנו–טורינו

**מילאנו–טורינו** (באיטלקית: **Milano–Torino**) הוא מרוץ אופניים חד-יומי שמתקיים באיטליה מאז שנת 1876 שמתחיל במילאנו ומסתיים בטורינו. המרוץ הוא בדרג 1.Pro וחלק מסבב ה-UCI ProSeries, המשני למרוצים בעולם אחרי סבב ה-UCI World Tour. 

## היסטוריה
המרוץ נוצר בשנת 1876, עובדה ההופכת אותו לאחד מהמרוצים הוותיקים בעולם. פאולו מגרטי  המקומי ניצח בו. בשנותיו הראשונות המרוץ התקיים במתכונת אקראית. המנצח הראשון שהוא לא איטלקי היה אנרי פליסייה  הצרפתי. הניצחון הבא שלא על ידי רוכב איטלקי הגיע שש שנים מאוחר יותר, כאשר אוסקר אג  השווייצרי ניצח.

המרוץ מאורגן על ידי חברת RCS Sport , שמארגנת גם את מרוץ הג'ירו ד'איטליה, טירנו–אדריאטיקו, ג'ירו די לומברדיה, מילאנו – סן רמו ומרוצים נוספים. בשל העובדה שהמרוץ מתקיים בחודש אוקטובר, שהוא בשנים האחרונות החודש המסיים של עונת האופניים, המרוץ הוא חלק משורת מרוצים חד-יומיים באיטליה שמתקיימים במועדים קרובים אחד לשני וחלק גדול מהמשתתפים בהם רוכבים ברוב המרוצים הללו.

החל מ-2012, במשך שמונה שנים, הסתיים המרוץ על גבעת הסופרגה, בסמוך לבזיליקת הסופרגה  והתאים למטפסים. אך בשנת 2020 שונה מסלול המרוץ והפך למתאים לספרינטרים, במטרה לשמש הכנה למונומנט מילאנו – סן רמו. מאז משתנה בכל שנה המסלול ומדי כמה שנים שב לסלול המסתיים בגבעת הסופרגה.

## מנצחים בשנים האחרונות

## קישורים חיצוניים

* 

## הערות שוליים

קטגוריה:איטליה: מרוצי אופניים
שגעון על תנאי

**שיגעון על תנאי** (באנגלית: **Stir Crazy**) הוא סרט קולנוע אמריקאי מסוג סרט פשע פולחן משנת 1980, בכיכובם של ג'ין ויילדר וריצ'רד פריור ובבימויו של סידני פואטייה.

## תקציר העלילה
סקיפ והארי מואשמים בשוד בנק ונאסרים בכלא במערב. שני הבחורים מן המזרח מתקשים להסתגל להרגלי המערב, עד שאחד הסוהרים מגלה את כישרונו הטבעי של סקיפ לרכיבה פרועה, ופותח רודיאו בין כותלי בית הכלא.

## שידור

בשנת 2019 הסרט נוסף לנטפליקס.

## שחקנים
* סקיפ דונהיו (ג'ין ויילדר)
* הארי מונרו (ריצ'רד פריור)
* רורי Schultebrand (גאורג סטנפורד בראון)
* מרדית' (ג'ו בת' ויליאמס)
* Jesus Ramirez (מיגואל אנחל סוארס)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1980
קטגוריה:סרטים באנגלית
קטגוריה:סרטי חבר'ה
קטגוריה:סרטי קומדיית פשע
קטגוריה:סרטי בית סוהר אמריקאים
קטגוריה:סרטי קולומביה
קטגוריה:ניו יורק בקולנוע
יחסי מלטה–רוסיה

**יחסי מלטה–רוסיה** הם יחסי החוץ הדו-צדדיים בין מלטה לרוסיה. למלטה יש שגרירות במוסקבה וקונסוליית כבוד בסנקט פטרבורג. לרוסיה יש שגרירות בסן גוואן ומרכז תרבותי בוולטה.

## היסטוריה
[ממוזער| תמונה המציגה כמה מהפליטים הרוסים משנת 1919 במלטה. חלקם שהו במכללת סנט איגנטיוס, אחרים בצריף טין ו[דאגמאר, נסיכת דנמרק (מריה פיודורובנה)|מריה פודורובנה, בתה ופמלייתם שהו בארמון סנט אנטון]]
היחסים בין שתי המדינות כוננו בשנת 1698 על ידי רמון פרלוס אי רוקאפול, האדון הגדול של מסדר סנט יוחנן, בדיוק מאה שנה לפני גירוש המסדר ממלטה.

משנת 1799 עד 1800 תמכה האימפריה הרוסית במורדים המלטזים נגד הכיבוש הצרפתי של מלטה.

יחסים דיפלומטיים בין ברית המועצות למלטה כוננו וקמו ב-19 ביולי 1967, מלטה הכירה ברוסיה רשמית כיורשת ברית המועצות בדצמבר 1991.

ביקורים הדדיים של גורמים רשמיים מתקיימים באופן קבוע בין המדינות, וכן מתקיים דיאלוג פוליטי ופרלמנטרי, וכן קשרים בין משרדי החוץ. היחסים בין רוסיה למלטה הם ידידותיים באופן מסורתי ומבוססים על ההסכם מ-8 באוקטובר 1981 וההצהרה המשותפת מ-28 בדצמבר 1992.

## יחסי סחר
בין המדינות מתפתח שיתוף פעולה בתחום התיירות, בתחום ההומניטרי והמסחר והכלכלי. על פי נתוני שירות המכס הפדרלי ברוסיה, ברבעון הראשון של 2011 היקף הסחר בין רוסיה למלטה הסתכם ב-1106.6 מיליון דולר, שהיווה כ-0.3% במחזור סחר החוץ של רוסיה.

הקשרים בין שתי המדינות נפגעו, לאחר שמלטה סירבה באפריל 2019 לתת אישור למטוסיים רוסיים המובילים סחורות ונוסעים לוונצואלה לעבור בתחומה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מחוז סיבולה

**מחוז סיבולה** (באנגלית: **Cibola County**) הוא מחוז שממוקם במערב ניו מקסיקו. בשנת 2016 אוכלוסיית המחוז מנתה פחות מ-30 אלף תושבים. המחוז הוקם בשנת 1909 על בסיס חלקים של מחוז ולנסיה.

בהתאם למפקד אוכלוסין של שנת 2016, אינדיאנים מהווים כ-41% מאוכלוסיית המחוז.

בשטח המחוז ממוקמים שלוש בתי כלא - במילאן ובגראנטס.

בשטח המחוז ממוקמים כמה אתרים היסטוריים בהגנת המדינה.

## קישורים חיצוניים

* 

סיבולה
קטגוריה:מדינות וטריטוריות שהוקמו ב-1981
יחסי אזרבייג'ן–צרפת

**יחסי אזרבייג'ן–צרפת** מתייחסים ליחסים הנוכחיים וההיסטוריים בין אזרבייג'ן לרפובליקה הצרפתית. שתי המדינות חברות במועצת אירופה, האיחוד האירופי והארגון לשיתוף פעולה ולפיתוח כלכלי.

## היסטוריה
היחסים המסחריים הראשונים בין צרפת ואזור אזרבייג'ן התקיימו תחת השושלת העבאסית, מאחר שאף על פי שדרך המשי עברה באזרבייג'ן, הסחר לא התפתח הרבה עד 1708. מבחינה תרבותית, סופרים כמו אלכסנדר דיומא וז'ורז' סאנד השקיעו מזמנם כדי ללמד על התרבות הפרסית ואזרבייג'ן באמצעות דיווחים על מסעותיהם ותרגומיהם לשירים של אזרבייג'ן, מה שהוביל להתפתחות משמעותית של היחסים בין המדינות. לאחר מלחמת העולם הראשונה הוקמה הרפובליקה הדמוקרטית האזרית, וחלה התקרבות בין המדינות. בתחילת שנות ה-20 נכבשה אזרבייג'ן על ידי רוסיה הסובייטית, והיחסים בין המדינות היו חלק מיחסי ברית המועצות–צרפת. לאחר נפילת ברית המועצות בשנת 1991, אזרבייג'ן הכריזה על עצמאותה ב-31 באוגוסט, וצרפת הייתה המדינה השנייה שהכירה בעצמאותה ב-31 בדצמבר באותה השנה. לאחר עלייתו לשלטון של היידר אלייב באוקטובר 1993, התחזקו היחסים בין המדינות, וחברות צרפתיות רבות השקיעו אז בתעשיית הנפט של אזרבייג'ן. כמו כן, צרפת השקיעה רבות בניסיון לפתור את הסכסוך בחבל נגורנו-קרבאך. בשנת 2001 הצטרפה אזרבייג'ן למועצת אירופה, מה שהגביר יותר את היחסים בין המדינות.

## יחסי סחר
בעיקר בגלל עתודות הפחמימנים הגדולות שלה, המדינה ייצרה בשנת 2013 יותר מ-30 מיליון מ"ק של גז וכמיליון חביות נפט ליום, אזרבייג'ן היא מדינת הקווקז המפתחת את היחסים הכלכליים החזקים ביותר עם צרפת. בשנת 2000, צרפת היא בין שותפות הסחר המובילות של אזרבייג'ן, אחרי איטליה, רוסיה, ישראל וטורקיה עם 5.5% מהיצוא.

## נציגויות דיפלומטיות
צרפת מחזיקה באזרבייג'ן שגרירות בבאקו בלבד. מאידך, אזרבייג'ן מחזיקה בצרפת שגרירות בפריז בלבד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מולדובה–צרפת

**יחסי מולדובה–צרפת** מתייחסים ליחסים הנוכחיים וההיסטוריים בין רפובליקת מולדובה לרפובליקה הצרפתית.

## היסטוריה
היחסים בין המדינות כוננו בשנת 1992, לאחר נפילת ברית המועצות. שתי המדינות חברות בארגון לה פרנקופוני, ויותר ממחצית התלמידים במולדובה לומדים צרפתית.

## יחסים כלכליים
צרפת היא הלקוח העשירי של מולדובה ואחת מעשרת הספקים המובילים שלה. הסחר בין שתי המדינות עדיין צנוע: קצת יותר ממאה מיליון אירו בשנת 2018. צרפת קונה בעיקר מוצרי חקלאות וטקסטיל ממולדובה ומוכרת ציוד חקלאי, מכונות (כולל מכוניות) וכימיקלים למולדובה. קיימות הזדמנויות לפיתוח סחר הן בתחומי החקלאות ואוכל המזון והן בענפי התעשייה והשירותים.

צרפת מדורגת במקום החמישי בקרב מדינות המשקיעים הזרות במולדובה, והיא מספקת יותר מ-4,000 משרות ישירות. בשמונת החודשים הראשונים של 2018, היצוא הצרפתי למולדובה גדל ב-27% ואילו היצוא המולדובי לצרפת גדל ב-15%. חברות צרפתיות גדולות כמו אורנג', לפארג', פנטלוג, לקטאליס וכו' הם בין השחקנים הכלכליים העיקריים במדינה ותורמים לצמיחתה. השקעות צרפתיות אחרות צפויות אם המדינה תמשיך בדרכה לעבר שלטון החוק, אימוץ תקנים אירופיים ושיפור האקלים העסקי.

## נציגויות דיפלומטיות
צרפת מחזיקה במולדובה שגרירות בקישינב בלבד. מאידך, מולדובה מחזיקה בצרפת שגרירות בפריז ו-2 קונסוליות בסנט אטיין וטולוז.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Put Your Head on My Shoulder

"**Put Your Head on My Shoulder**" (בעברית: "**הניחי את ראשך על כתפי**") הוא שיר שכתב הזמר-יוצר הקנדי פול אנקה. הגרסה של אנקה הוקלטה באוגוסט 1958, ויצאה כסינגל בחברת התקליטים ABC-Paramount בשנת 1959. את העיבוד והניצוח עשה דון קוסטה. צד ב' של התקליט היה השיר "Don't Ever Leave Me". השיר "Put Your Head on My Shoulder" זכה להצלחה רבה והגיע למקום השני במצעד האמריקאי בילבורד הוט 100 (במקום הראשון היה הביצוע של בובי דארין לשיר "מקי סכינאי").

ב-1968 זכה השיר שוב לפופולריות בביצוע השלישייה האמריקאית The Lettermen. גרסה זו הגיע למקום ה-44 בבילבורד הוט 100, והצליח יותר במצעד Adult Contemporary בו הגיע למקום השמיני.

## גרסאות כיסוי
הזמר המקסיקני אנריקה גוזמן הקליט גרסה בספרדית של השיר בשם "Tu cabeza en mi hombro". באמריקה הלטינית הייתה גרסת כיסוי זו פופולרית יותר מגרסת המקור.

ב-1978 הקליט הזמר האמריקאי ליף גארט גרסה שלה השיר שהגיעה למקום ה-58 במצעד בילבורד הוט 100.

זמרת הפופ הצ'יליאנית מרים הרננדז הקליטה דואט של השיר יחד עם אנקה, שנכלל באלבום הדואטים שלו "Amigos".

מייקל בובלה הקליט גרסת כיסוי של השיר באלבום הבכורה שלו משנת 2003. להקת הרוק האמריקאית גוד שארלוט ביצעה גרסה משלה של השיר עבור הסרט "קטע מהסרטים". השיר גם נכלל במשחק הווידאו Hitman: Contracts.

ננסי סינטרה הקליטה אף היא גרסת כיסוי של השיר.

## מיקומי שיא

## קישורים חיצוניים

## הערות שוליים

קטגוריה:שירי פול אנקה
קטגוריה:שירים באנגלית
קטגוריה:בלדות משנות ה-1950
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת קפיטול רקורדס
פרטאנדרד

**פרטאנדרד** (בהונגרית: **Fertőendréd**) הוא כפר קטן במחוז גיור-מושון-שופרון, שבצפון-מערב הונגריה.

## יהודי פרטאנדרד
בפרטאנדרד חיו מעט יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
קרחון מאקינון

**קרחון מאקינון** (באנגלית: **MacKinnon Glacier**) הוא קרחון הזורם לכיוון צפון מערב, בהרי באוורס שבאנטארקטיקה.

הקרחון זורם לכיוון צפון לאורך הצד המערבי של מצוק ריילי ונשפך לתוך קרחון סלדג'רס ברכס לאנטרמן שבהרי באוורס.

## היסטוריה
### מקור השם

שמו של הקרחון ניתן לו בשנת 1983 על ידי ועדת השמות האנטארקטית של ניו זילנד.

הקרחון נקרא על שמו של הגאולוג ד. י. מאקינון (D.I. MacKinnon), חבר משלחת החקר האנטארקטית של ניו זילנד שחקרה את הגאולוגיה של האזור בעונת המחקר 1974–1975.

## קישורים חיצוניים

* קרחון מאקינון באתר הסקר הגאולוגי של ארצות הברית
* קרחון מאקינון באתר הגאזט האנטארקטי של ממשלת אוסטרליה
* קרחון מאקינון באתר הגאזט האנטארקטי המשווה SCAR של ממשלת אוסטרליה

## הערות שוליים

מאקינון
מאקינון
מאקינון
פצצה (סרט)

**פצצה** (באנגלית: **Bombshell**) הוא סרט דרמה אמריקאי משנת 2019 בבימויו של ג'יי רואץ' ונכתב על ידי צ'ארלס רנדולף. בסרט מככבות שרליז ת'רון, ניקול קידמן ומרגו רובי והוא מבוסס על מקרים של כמה נשים בפוקס ניוז, אשר התכוונו לחשוף את העובדה שהמנכ"ל רוג'ר איילס  הטרידן מינית. השחקנים ג'ון לית'גו, קייט מקינון, קוני בריטון, מלקולם מקדואל ואליסון ג'ני מופיעים בתפקידי משנה.

הפרויקט הוכרז לראשונה במאי 2017 בעקבות מותו של איילס, כאשר רואץ' אושר כבמאי בשנה שלאחר מכן. חלק גדול מהצוות השחקנים הצטרף בקיץ והצילומים החלו באוקטובר 2018 בלוס אנג'לס.

הסרט יצא בהפצה מוגבלת בארצות הברית ב-13 בדצמבר 2019, כאשר הפצתו באופן נרחב על ידי Lionsgate תוכננה ל-20 בדצמבר 2019. הסרט זכה לביקורות חיוביות בדרך כלל, כאשר המבקרים שיבחו בעיקר את הופעותיהן של שלוש השחקניות הראשיות. עבור הופעותיהן, ת'רון ורובי היו מועמדות לפרס השחקנית הטובה ביותר בדרמה ושחקנית המשנה הטובה ביותר, בהתאמה, בטקס פרסי גלובוס הזהב ה-77. הסרט זכה בפרס אוסקר לאיפור ולעיצוב השיער הטובים ביותר.

## עלילה
מערכת היחסים בין הנשים שמגישות את החדשות בערוץ פוקס ניוז היא לא מערכת רגילה, נוחה ונעימה. התחרות ביניהן גדולה ועליה מנצח רוג'ר איילס (ג'ון לית'גו). אמנם הוא שמן ולכאורה צועד עם הליכון. אבל במהלך הסרט יתבררו כמה ממעשיו הנלוזים. במרכז העלילה שלוש נשים, בתפקיד הראשי: מייגן (שרליז ת'רון), שהיא מגישה מקצועית, והיא גם פותחת את סיפור העלילה ומתארת את הדמויות, במעין אקספוזיציה. הדיבור הוא ישיר אל הקהל, כאילו הייתה דמות מחוץ לעלילה, דבר המעיד על אופייה ועל יכולתה להתבונן במצבים קשים, בשמירה מתמדת על האינטרסים הפרטיים והאישיים שלה. מולה ניצבת גרטשן קרלסון (ניקול קידמן) וגם היא מגישה מקצועית בעלת יכולות רבות. היא זו שפותחת את מערכת ההאשמות, בנושא ההטרדה המינית כלפי מנהל מחלקת החדשות רוג'ר. כל האחרות מהססות וחוששות לעתידן המקצועי, ובמיוחד מייגן. מייגן חוששת כמו נשים רבות שלא העזו לדבר, מפני משכורתה ומדמיינת חיים ללא רווחה כלכלית, כבלתי אפשריים. קיילה פוספיסיל (מרגו רובי) היא הדמות השלישית בחשיבותה. היא זו שתוקפת את מייגן, מדוע לא פתחה במסע נגד רוג'ר כדי למנוע מאלה שבאו אחריה לחוות את סדרת ההטרדות. כמו רבות מהנשים ששתקו מפחד, מפני הבעל, הקהל, מה יגידו בחברה ואיזו תווית תשאנה כל חייהן, כך גם הדמויות הנשיות בסרט. הן חוששות לצאת נגד אחד האנשים החזקים ביותר במערכת, שבנוסף להתעללות המינית שלו כלפיהן, גם עשה לא מעט מעשים טובים, והעניק להן עבודה חשובה ובצידה משכורת נכבדה, הרבה כבוד וקהל אוהדים רב.

## שחקנים ודמויות
*שרליז ת'רון – מגין קלי
*ניקול קידמן – גרטשן קרלסון 
*מרגו רובי – קיילה פוספיסיל
*קייט מקינון – ג'ס קאר
*אליסון ג'ני – סוזן אסטריץ'
*אליס איב – איינסלי אירהרדט
*מלקולם מקדואל – רופרט מורדוך
*ג'ון לית'גו – רוג'ר איילס
*בן לוסון – לאקלן מורדוך
*אליזבת רוהם – מרתה מקאלום

## קישורים חיצוניים

* 
* 
### ביקורות
* 
* “פצצה”: סרט תיעודי דרמטי הוגן ומאוזן
*גידי אורשר - "פצצה" – המלאכיות של רוג'ר איילס, סולם אורשר, 25 דצמבר 2019

## הערות שוליים

קטגוריה:ניו יורק בקולנוע
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
קטגוריה:סרטי דרמה אמריקאיים
קטגוריה:סרטים אמריקאיים
קטגוריה:סרטי 2019
קטגוריה:עיתונות בקולנוע
קטגוריה:זוכי אוסקר: האיפור ועיצוב השיער הטובים ביותר
קטגוריה:זוכי פרס פול סלבין
קטגוריה:סרטי ג'יי רואץ'
I'm a Loser

**I'm a Loser** (בעברית: אני מפסידן) הוא שיר מאת להקת הביטלס, שנכתב על ידי ג'ון לנון (אך הקרדיט ניתן לו ולפול מקרטני), ונכלל באלבומם Beatles for Sale שיצא ב-4 בדצמבר 1964. מאוחר יותר נכלל השיר באלבום Beatles '65 שיצא כמהדורה נפרדת של האלבום בארצות הברית. השיר יועד לצאת כסינגל, אך לבסוף נבחר השיר I Feel Fine כסינגל.

## משתתפים
* ג'ון לנון - שירה מובילה, מפוחית, גיטרה אקוסטית
* פול מקרטני - קולות ליווי, גיטרה בס
* ג'ורג' האריסון - גיטרה חשמלית מובילה
* רינגו סטאר - תופים

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירי פולק רוק
When I Was Older

"**When I Was Older**" (בעברית: "**כשהייתי מבוגר/ת יותר**") הוא סינגל שהוקלט על ידי הזמרת-יוצרת האמריקאית בילי אייליש. השיר יצא לאור ב-9 בינואר 2019, על ידי חברת התקליטים סוני מאסטרוורקס, כסינגל מתוך פסקול סרט הקולנוע האמריקאי-מקסיקני "רומא".

עם יציאתו נכנס השיר אל המקום ה-11 במצעד השירים האלטרנטיביים הדיגיטליים של בילבורד.

## רקע וכתיבה
השיר בדומה ל-"", "" ו-"Wish You Were Gay" נכתב על ידי בילי אייליש ופיניאס או'קונל שגם הפיק אותו. בספוטיפיי הצליח השיר לצבור למעלה מ-70 מיליון השמעות בסך הכל.

האודיו הרשמי של השיר עלה לערוץ היוטיוב של אייליש ב-8 בינואר 2019, תוך שהצליח לצבור למעלה מ-13 מיליון צפיות.

## ביקורת
בסיקור של השיר במגזין רולינג סטון נכתב כי השיר הוא "חצי שיר ערש מטריד וחצי נאום אלקטרוני".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים מסרטי קולנוע
My Strange Addiction

"**My Strange Addiction**" (בעברית: "**ההתמכרות המוזרה שלי**") הוא שיר שהקליטה הזמרת-יוצרת האמריקאית בילי אייליש, ומופיע באלבום הבכורה שלה, . השיר יצא לאור ב-29 במרץ 2019, על ידי חברות התקליטים דארק-רום רקורדס ואינטרסקופ רקורדס, ביחד עם האלבום עצמו.

עם יציאתו נכנס השיר אל המקום ה-43 במצעד הבילבורד הוט 100.

## רקע וכתיבה
השיר בדומה ל-"", "Bad Guy" ו-"Wish You Were Gay" נכתב על ידי פיניאס או'קנול שגם הפיק אותו. בקנדה קיבל השיר את תואר הפלטינה, על מכירות של למעלה מ-80,000 עותקים במדינה. בארצות הברית קיבל את תואר הפלטינה, על מכירות של למעלה ממיליון עותקים במדינה.

כמו כן, עלה השיר לרשת הזרמת המדיה ספוטיפיי, בסמוך לצאת האלבום.

## הצלחה

במרץ 2019, עלה האודיו הרשמי של השיר לערוץ היוטיוב של בילי אייליש. באודיו ניתן לראות את עטיפת האלבום בו נכלל השיר. נכון לפברואר 2020, מונה הצפיות של האודיו עומד על למעלה מ-30 מיליון צפיות. קליפ המילים של השיר צבר למעלה מ-15 מיליון צפיות.

בין היתר, הצליח השיר לצבור למעלה מ-205 מיליון השמעות ברשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי פלטינה כפולה באוסטרליה
מצוק ריילי

**מצוק ריילי** או **רכס ריילי** (באנגלית: **Reilly Ridge**) הוא מצוק בולט בצידו הצפון מזרחי של רכס לאנטרמן, בהרי באוורס שבאנטארקטיקה.

אורכו של המצוק - 13 קילומטרים.

המצוק יורד מרכס לאנטרמן מזרחית להר ברנסטין, ומהווה את הגבול הדרום מערבי של קרחון סלדג'רס.

## היסטוריה
### גילוי ומיפוי המצוק

המצוק מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1962.

### מקור השם

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של קומנדר ג'וזף ל. ריילי (Joseph L. Reilly) מצי ארצות הברית, שהיה הממונה על משלחות התמיכה (winter support party) בתחנת מקמרדו בחורף 1964.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA120&lpg=PA120&dq=%22Reilly+Ridge%22&source=bl&ots=PErop_pjXy&sig=ACfU3U2Y4KEfJU8Ws43w24HvuYivA-qWZw&hl=en&sa=X&ved=2ahUKEwjLwertrcLmAhXjpHEKHaFuCGg4FBDoATAFegQIChAB#v=onepage&q=%22Reilly%20Ridge%22&f=false The Transantarctic Mountains: Rocks, Ice, Meteorites and Water]**, P 120

• Edmund Stump, **[https://books.google.co.il/books?id=tS-GueGKj68C&pg=PA58&lpg=PA58&dq=%22Reilly+Ridge%22&source=bl&ots=5cIxfJ70KJ&sig=ACfU3U2_2kmj73v47utFMQvJ-lsBBAMHMQ&hl=en&sa=X&ved=2ahUKEwjXu9HlrcLmAhUUu3EKHUt5D-g4ChDoATAEegQIChAB#v=onepage&q=%22Reilly%20Ridge%22&f=false The Ross Orogen of the Transantarctic Mountains]**, PP 58 - 60

## קישורים חיצוניים
* מידע גאוגרפי והיסטורי על מצוק ריילי באתר הסקר הגאולוגי של ארצות הברית
* מצוק ריילי באתר הגאזט האנטארקטי של ממשלת אוסטרליה
* מצוק ריילי באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור מצוק ריילי

ריילי
Don't Start Now

"**Don't Start Now**" (בעברית: "**אל תתחיל עכשיו**") הוא סינגל שהוקלט על ידי הזמרת-יוצרת הבריטית דואה ליפה, מתוך אלבומה השני, *[[Future Nostalgia]]*. השיר יצא לאור ב-31 באוקטובר 2019, כסינגל הראשון מתוך האלבום על ידי חברת תקליטים וורנר רקורדס.

השיר הגיע למקום השני במצעד הסינגלים הבריטי. בחודש ינואר 2023 הגיע השיר ל-2.1 מיליארד השמעות בפלטפורמת הסטרימינג, ספוטיפיי.

## רקע וכתיבה
השיר נכתב על ידי דואה ליפה, קרולין פורויאן, אמילי סקווטרס ויאן קירקפטריק והופק על ידי יאן קירקפאטריק. השיר משלב את סגנונות הנו-דיסקו והדיסקו. בסמוך לצאתו כסינגל, עלה השיר לרשת הזרמת המדיה ספוטיפיי.

בניו זילנד קיבל השיר את תואר הזהב על מכירות של למעלה מ-15,000 עותקים.
## וידאו קליפ
הווידאו קליפ שיצא עבור השיר, הועלה לערוץ היוטיוב של דואה ליפה ב-1 בנובמבר 2019. בקליפ ניתן לראות את ליפה כשהיא הולכת עם נערות בעיר ובחדר מדרגות, תוך שהיא שרה לעצמה מול מראה ורוקדת במועדון דיסקו.

נכון למרץ 2020 מונה הצפיות של הקליפ עומד על כ-167 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירי דיסקו
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירים זוכי פרס המוזיקה האמריקאית
קטגוריה:שירי פלטינה בגרמניה
קטגוריה:שירי יהלום בברזיל
קטגוריה:שירי יהלום בפולין
קטגוריה:סינגלים בהוצאת וורנר רקורדס
2018 בצרפת

שנת **[[2018]] ב[[צרפת]]** הייתה השנה בה ציינה צרפת 1,031 שנות לאום.

## הנהגה
* נשיא - עמנואל מקרון (REM)
* ראש ממשלה - אדואר פיליפ (LR)

## אירועים
* 2 במרץ – פיגוע טרור במטה הצבא ושגרירות צרפת בוואגאדוגו, בירת בורקינה פאסו שבמערב אפריקה. כ-7 חיילים נהרגו וכ-50 איש נפצעו.
* 15 ביולי – צרפת מנצחת בגמר גביע העולם בכדורגל נגד קרואטיה עם תוצאה סופית של 2–4.
* 4-12 באוגוסט - נערכים המשחקים הגאים ה-X בפריז.

## נפטרו
**([[:קטגוריה:צרפתים שנפטרו ב-2018|קטגוריה:צרפתים שנפטרו ב-2018]])**
* 7 בינואר – פראנס גל, זמרת בעלת קריירה בינלאומית (נולדה ב-1947)
* 10 במרץ – אובר דה ז'יבנשי, מעצב אופנה ומייסד בית האופנה ז'יבנשי (נולד ב-1927)
* 27 במרץ – סטפאן אודראן, שחקנית קולנוע וטלוויזיה (נולדה ב-1932)
* 24 באפריל – הנרי מישל, כדורגלן ששיחק כקשר אחורי ומאמן (נולד ב-1947)
* 5 ביולי – קלוד לנצמן, במאי יהודי של סרטי קולנוע תיעודיים (נולד ב-1925)
* 6 באוגוסט – ז'ואל רובישון, שף (נולד ב-1945)
* 1 באוקטובר – שארל אזנבור, זמר, מלחין, שחקן קולנוע ופזמונאי (נולד ב-1924)
* 21 באוקטובר – רוברט פוריסון, מכחיש השואה (נולד ב-1929)
* 7 בנובמבר – פרנסיס לה, מלחין, נודע במיוחד בתחום המוזיקה לסרטים (נולד ב-1932)
* 28 בדצמבר – ז'ורז' לואנז'ה, לוחם מחתרת יהודי במלחמת העולם השנייה (נולד ב-1910)

## קישורים חיצוניים

## הערות שוליים

*
צרפת
צרפת
1977 בצרפת

שנת **[[1977]]** ב**[[צרפת]]** הייתה השנה בה ציינה צרפת 990 שנות לאום.

## הנהגה
* נשיא צרפת: ואלרי ז'יסקר ד'אסטן
* ראש ממשלת צרפת: רמון באר

## אירועים
* 27 ביוני – ג'יבוטי זוכה לעצמאות מצרפת.
* 10 בספטמבר – בצרפת מתקיימת ההוצאה להורג האחרונה באמצעות הגיליוטינה (של הרוצח חמידה ג'נדובי).

## נולדו

* 10 ביוני – בנג'מין מילפייד, רקדן צרפתי
* 9 באוגוסט – מיקאל סילבסטרה, כדורגלן צרפתי
* 17 באוגוסט – תיירי הנרי, כדורגלן צרפתי
* 15 באוקטובר – דויד טרזגה, כדורגלן צרפתי
* 21 בדצמבר – עמנואל מקרון, נשיא צרפת

## נפטרו
**([[:קטגוריה:צרפתים שנפטרו ב-1977|קטגוריה:צרפתים שנפטרו ב-1977]])**
* 14 בינואר – אנאיס נין, סופרת צרפתייה (נולדה ב-1903)

## קישורים חיצוניים

קטגוריה:1977 בצרפת
וולפגנג פון קלוגה

**וולפגנג פון קלוגה** (; 5 במאי 1892 – 30 באוקטובר 1976) היה גנרל בוורמאכט בזמן מלחמת העולם השנייה ואחיו של גינתר פון קלוגה.

## ביוגרפיה
### קריירה מוקדמת
קלוגה נולד ב-5 במאי 1892 בשטטין למשפחה פרוסית בעלת מסורת צבאית. אביו מקס פון קלוגה היה גנרל לויטננט בצבא הפרוסי, אשר פיקד על הדיוויזיה ה-18 במהלך מלחמת העולם הראשונה. בשנת 1912 התגייס פון קלוגה לצבא הגרמני הקיסרי, והצטרף לרגימנט הארטילריה ה-11 (נסיכות הבוחר מהסן ה-1), ובשנת 1914 הועבר לרגימנט הארטילריה של המשמר ה-2. במהלך מלחמת העולם הראשונה לחם עם גדודו, ומ-1917 כיהן בתור מפקד הסוללה. בחודשי המלחמה האחרונים שירת במטה קורפוס המילואים ה-1 עד לפירוקו בפברואר 1919. לאחר מכן שירת במטה הקורפוס ה-18, שם נשאר עד ספטמבר 1919. על פעולותיו במלחמה קיבל פון קלוגה את עיטור צלב הברזל דרגה ראשונה ושנייה ואת אות הפציעה בשחור.

לאחר המלחמה הצטרף פון קלוגה לרייכסווהר, ומילא בו תפקידי פיקוד ומטה. בשנת 1925 הועלה לדרגת האופטמן, ובשנת 1934 הועלה לדרגת מיור. בשנת 1936 הועלה לדרגת אוברסט לוטננט, ובשנת 1939 הועלה לדרגת אוברסט.

### מלחמת העולם השנייה
ב-1 באוקטובר 1940 מונה למפקד רגימנט הארטילריה ה-31, וב-1 באוקטובר 1941 מונה למפקד אגד הארטילריה ה-107. בתפקיד זה לחם עם קבוצת ארמיות מרכז במהלך הקרב על מוסקבה, ולאחר מכן פעל במסגרת ארמיית הפאנצר השלישית. ב-1 באוקטובר 1942 מונה פון קלוגה למפקד הדיוויזיה ה-292, וב-28 בנובמבר 1942 קיבל את עיטור הצלב הגרמני בזהב. ב-1 באפריל 1943 הועלה לדרגת גנרל-מיור, וב-29 באוגוסט 1943 קיבל את עיטור צלב האבירים של צלב הברזל. באותה שנה נפצע באחד הקרבות, ולאחר החלמתו הועבר לעתודת המילואים.

ב-1 בדצמבר 1943 מונה קלוגה למפקד הדיוויזיה ה-357, אשר במרץ 1944 לחמה באזור טרנופול. ב-15 ביוני 1944 מונה למפקד הדיוויזיה ה-408, שבאותה תקופה שימשה רק לצורכי אימונים, וב-6 ביולי 1944 מונה למפקד הדיוויזיה ה-226 שזה עתה הוקמה. הדיוויזיה הוקמה לראשונה בשלזיה ב-26 ביוני, ואז עברה לדנקרק. כוחותיו של קלוגה ספגו הפסדים ניכרים בלחימה על קאלה ונאלצו לסגת לדנקרק עד ה-26 באוגוסט 1944.

לאחר שאחיו הגדול של פון קלוגה, גנרלפלדמרשל גינתר פון קלוגה, התאבד ב-19 באוגוסט 1944, נחקרה רמת האמינות הפוליטית של אחיו - וולפגנג. בתחילת ספטמבר מפקד פה-דה-קאלה, אדמירל פרידריך פריזיוס, עבר עם המטה שלו לדנקרק, והחליף את קלוגה כמפקד המבצר דנקרק, ובסוף שנת 1944 פרש פון קלוגה מהצבא.

לאחר המלחמה התגורר פון קלוגה בקיל, והיה יו"ר איגוד החיילים הגרמנים בשלזוויג-הולשטיין, וב-30 באוקטובר 1976 הוא מת בוואהלשטדט.

## הערות שוליים

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1892
קטגוריה:גרמנים שנפטרו ב-1976
הדיוויזיה ה-236 (האימפריה הגרמנית)

**הדיוויזיה ה-236** (בגרמנית: **236. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-4 בינואר 1917, ולמפקדה מונה גאורג מיהרי. במהלך שנת 1917 היא השתתפה בקרב אראס ובקרב איפר השלישי, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-12 בינואר 1919 פורקה הדיוויזיה.

## מפקדים
* אוברסט אדוארד קרויטר (2 בינואר 1917 – 3 בינואר 1917)
* גנרל-מיור גאורג מיהרי (4 בינואר 1917 – 12 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

236
236
Runaway Horses

***Runaway Horses*** (בעברית: **סוסים בורחים**) הוא אלבום האולפן השלישי של הזמרת-יוצרת האמריקאית בלינדה קרלייל. האלבום יצא לאור ב-3 באוקטובר 1989, בהוצאת חברות התקליטים וירג'ין רקורדס ו-MCA רקורדס. מתוך האלבום יצאו שישה סינגלים.

האלבום הגיע למקום הרביעי במצעד האלבומים הבריטי.

## רקע והצלחה
ב-*[[AllMusic]]* זכה האלבום לביקורת חיובית, בה נאמר כי מדובר ב"אלבום טוב ואף חביב, אך כזה שלא מצליח להשתוות ל-*[[Heaven on Earth]]*". האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע למקום ה-37. בסך הכל, צעד האלבום במצעד במשך 25 שבועות, תוך שקיבל מטעם איגוד תעשיית ההקלטות האמריקאי (RIAA) את תואר הזהב, על מכירות של למעלה מחצי מיליון עותקים במדינה.

במצעד האלבומים הבריטי התברג האלבום בשבוע צאתו במקום הרביעי. במהלך שמונה-עשר חודשים שהה האלבום במצעד, תוך שחווה שם עליות ומורדות. בשנת 1990, הצליח האלבום להיכנס אל העשירייה הפותחת במצעד בשנית. במרוצת השנים, קיבל האלבום את תואר הפלטינה מטעם איגוד תעשיית ההקלטות הבריטי (BPI), על מכירות של למעלה מ-300,000 עותקים במדינה, דבר אשר הופך אותו לאחד מאלבומיה הנמכרים ביותר של קרלייל במדינה.

האלבום זכה להצלחה גם באוסטרליה והגיע למקום השישי במצעד האלבומים של המדינה, וקיבל את תואר הפלטינה הכפולה על מכירות של למעלה מ-140,000 עותקים במדינה. בין היתר, היה האלבום לאלבום ה-24 הנמכר ביותר באוסטרליה בשנת 1990. הסינגל השני מתוך האלבום "La Luna", הצליח להגיע לעשירייה הפותחת במצעד השירים שבשווייץ.

## רשימת רצועות
### מהדורת 1989

### מהדורת 2013

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
קטגוריה:אלבומי חברת MCA רקורדס
מוסקו לוי בוקו

**מוסקו לוי בוקו** (בצרפתית: **Mosco Levi Boucault**; נולד ב-14 בדצמבר 1944), שנודע גם כ"**אלן מוסקו**" (**Alain Mosco**), הוא במאי סרטים תעודיים יהודי-צרפתי, יליד בולגריה. לוי בוקו "הצטיין ביכולתו לחדור, לרוב לבדו, לעומקן של סוגיות קשות", מתוך "שאיפה להבין עד הסוף את הדברים".

## ביוגרפיה
מוסקו לוי בוקו נולד בשנת 1944 בבולגריה. בגיל 10 היגר עם הוריו לצרפת ובהמשך התאזרח בה. אביו נפטר בשנת 1956, זמן קצר אחרי הגירתם. בילדותו ובצעירותו, בהחלטת אמו, שעברה את תקופת הרדיפות נגד היהודים בימי מלחמת העולם השנייה, נודע בשם המשפחה הצרפתי בוקו. בהמשך השתמש בשם אלן מוסקו. לוי בוקו הוא בוגר התיכון אוגוסטן טיירי בעיר בלואה. בבגרותו חזר להשתמש גם בשני שמותיו היהודים - מוסקו לוי.

## פרסים ואותות הוקרה
*2008 - כוכב ה-SCAM - Société civile des auteurs multimédia (החברה האזרחית של יוצרי מולטימדיה בצרפת)
*2009 הכוכב של SCAM
*2014 - פרס שארל ברבאן (Charles Brabant) על מפעל חייו בתחום הקולנוע התיעודי

## פילמוגרפיה
* 1977: *Je veux mourir dans la patrie de Jean-Paul Sartre* (רוצה למות במולדתו של ז'אן-פול סארטר) – סרט תיעודי קצר
* 1977 : *Who's Who* (מי הוא מי?)
* סרטים שמוקדשים לשבעה גיבורים יהודיים – חמישה ילידי פולין ושניים ילידי רומניה – שגויסו על ידי המפלגה הקומוניסטית הצרפתית למחתרת ההתנגדות האנטי-נאצית של מיסאק מנוחיאן, FTP-MOI (Franc-tireurs-Partisans - Main d'oeuvre immigrée), שפעלה בשנים 1942–1943 וביצעה פיגועים נגד הכובשים הנאצים ויעדים נאציים בצרפת הכבושה.
:1985: *Des terroristes à la retraite* (טרוריסטים בפנסיה)
:1991: *Mémoires d'Ex - Debout les damnés* (זיכרונות הוותיקים – קומו עלובי הארץ)
:1991: *Mémoires d'Ex - Du passé faisons table rase* (זיכרונות הוותיקים - הבה נעשה מן העבר דף חדש)
:1991: *Mémoires d'Ex - Suicide au comité central* (זיכרונות הוותיקים - התאבדות בוועד המרכזי)
:1993: *Ni travail, ni famille, ni patrie - Journal d’une brigade* (יומנה של בריגדה - ללא עבודה, ללא משפחה, ללא מולדת) – על חברי הבריגדה המחתרתית FTP-MOI בטולוז
* 1997: *Philadelphia: fusillade de Mole Street* (פילדלפיה: תקרית ירי במול סטריט)
* 1999: *Un crime à Abidjan* (רצח באביג'אן) – על שיטות הפעולה והחקירה של המשטרה באביג'אן
* 2006: *Berlusconi, Affaire Mondadori* (ברלוסקוני, פרשת מונדאדורי) – על השתלטותו של סילביו ברלוסקוני על ההוצאה לאור מונדאדורי
* 2007: *Un corps sans vie de 19 ans* (גופה בת 19)
* 2008: *Roubaix, commissariat central, affaires courantes* (רוּּבֶּה, תחנת משטרה מרכזית, פעילות שגרתית) – על סוגיית רציחתה של אישה מבוגרת של ידי שתי שכנותיה הנרקומניות. הסרט התיעודי עובד אחר כך לסרט עלילתי ארוך על ידי ארנו דפלשן תחת הכותרת *Roubaix, une lumière* ("רובה, אור", 2019)
* 2011: *Ils étaient les Brigades rouges* (הם היו הבגירדות האדומות) – שבו תיחקר הבמאי כמה מחברי הבריגדות האדומות שהשתתפו בחטיפתו ורציחתו של אלדו מורו
* 2019: *Corleone, le parrain des parrains* (קורלאונה, סנדק הסנדקים) – על עלייתו ונפילתו של ראש המאפיה, טוטו רינה

### תוכניות טלוויזיה
* *Les sourires* (החיוכים) – תוכניות קצרות שבהן מספרים אנשי תרבות ידועים סיפורים מצחיקים

## לקריאה נוספת
* Philippe Broussard **Dans la tête du vrai parrain** Le Monde p.20 27/8/2019

## קישורים חיצוניים

*  על סרטו קולרלאונה - מוסקו לוי בוקו - "הסנדק של הקולנוע התיעודי"

## הערות שוליים

קטגוריה:במאי קולנוע יהודים צרפתים
קטגוריה:יהודים בולגרים
קטגוריה:צרפתים שנולדו ב-1944
יחסי ניו זילנד – צרפת

**יחסי ניו זילנד–צרפת** מתייחסים ליחסים הנוכחיים וההיסטוריים בין ניו זילנד לרפובליקה הצרפתית.

## היסטוריה
היחסים בין המדינות בדרך כלל טובים, והם אף היו בעלות ברית במהלך מלחמת העולם הראשונה ומלחמת העולם השנייה, למעט תקופה קצרה בשנות ה-80 ובשנות ה-90, בשל המתיחות שנוצרה בעקבות הניסויים הגרעיניים של צרפת בפולינזיה והטבעת האונייה ריינבו וורייר בנמל אוקלנד בשנת 1985. בשנת 2003 נחתם הסכם בין המדינות לתיחום הגבול הימי בין טוקלאו וואליס ופוטונה. בעקבות הטבח בכרייסטצ'רץ' ב-15 במרץ 2019, ראש ממשלת ניו זילנד, ג'סינדה ארדרן ונשיא צרפת עמנואל מקרון, ערכו יחד את ועידת קריאה לפעולה בכרייסטצ'רץ' במאי 2019, שהתחייבה להתנגד לקיצוניות אלימה באינטרנט.

## יחסים כלכליים
ניו זילנד וצרפת היו שותפות סחר גדולות מאוד בשנים האחרונות, כאשר צרפת ממוקמת כשותפת הסחר ה-15 בניו זילנד בשנת 2007 עם יצוא בהיקף של 401.3 מיליון דולר ניו זילנדי (בעיקר: בשר כבש, פילה דג, בשר צבי ותרופות) והיבוא בסך 679.6 מיליון דולר ניו זילנדי (בעיקר: מכוניות, ציוד יין ומכונות).

לצרפת השקעות רבות וחלקן גדולות, בכלכלה הניו זילנדית, במיוחד בתעשיית היין הניו זילנדי הכוללת את Veuve Clicquot Deutz הדומה מאוד לתעשיית היין בצרפת. יופלה היא חברה מרכזית בניו זילנד והיא מחזיקה באחד ממותגי היוגורט הידועים ביותר בענף המזון החקלאי הניו זילנדי. השקעות צרפתיות גדולות אחרות בוצעו בתחום התחבורה והתקשורת של ניו זילנד (Alstom, Alcatel) וניהול הפסולת (ONYX).

## נציגויות דיפלומטיות
ניו זילנד מחזיקה בצרפת שגרירות בפריז בלבד. מאידך, צרפת מחזיקה בניו זילנד שגרירות בוולינגטון ו-5 קונסוליות באוקלנד, כרייסטצ'רץ', דנידין, הייסטינגס וקווינסטאון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חסאן דיאב

**חסאן דיאב** (בערבית: **حسان دياب**; נולד ב-6 בינואר 1959) הוא פוליטיקאי ומהנדס לבנוני מוסלמי סוני, שכיהן כראש ממשלת לבנון.

## ביוגרפיה
דיאב נולד בביירות בירת לבנון ב-1959. בשנת 1981 סיים לימודי תואר ראשון בהנדסת תקשורת מאוניברסיטת לידס באנגליה. ב-1982 סיים תואר שני בהנדסת מערכות מאוניברסיטת סארי באנגליה וב-1985 סיים דוקטורט בהנדסת מחשבים באוניברסיטת באת' באנגליה. היה פרופסור להנדסת אלקטרוניקה באוניברסיטה האמריקנית בביירות. בין השנים 2004 ל-2006 ייסד את הקולג' להנדסה וכיהן כנשיא באוניברסיטת דופאר במסקט בעומאן. פרסם למעלה מ-120 מאמרים בכתבי עת מדעיים ובכנסים.

מאוקטובר 2006 עד יוני 2011, היה סגן הנשיא לתוכניות מחוזיות חיצוניות באוניברסיטה. ב-13 ביוני 2011, מונה לשר החינוך וההשכלה הגבוהה של ממשלת לבנון ושימש בתפקידו זה עד לפברואר 2014. ב-19 בדצמבר 2019 השיג 69 חתימות של חברי הפרלמנט הלבנוני, הרוב הדרוש לתמיכה במועמדותו לתפקיד ראש הממשלה במקום סעד אל-חרירי שהתפטר מוקדם יותר, בשל ההפגנות והמשבר הפוליטי בלבנון ב-2019. בעקבות זאת הטיל הנשיא מישל עאון עליו את הרכבת הממשלה. דיאב נחשב מקורב לתנועת חזבאללה.

ב-10 באוגוסט 2020 הודיע על התפטרותו מראשות הממשלה עקב הפיצוץ בנמל ביירות. במקומו מונה מוסטפא אדיב. בינואר 2021 שב לתפקיד על מנת לנסות להרכיב ממשלה, אך נכשל בכך לכן ביולי 2021 החליף אותו נג'יב מיקאתי.

## חיים אישיים
נשוי לנוואר רדוואן אל-מוולווי ואב לשלושה, מתגורר בבירה ביירות.

## קישורים חיצוניים

* 
* Lebanon protests: University professor Hassan Diab nominated to be PM, ידיעה ב-BBC, 19 בדצמבר 2019 , ובה פרטים ביוגרפיים על דיאב

## הערות שוליים

קטגוריה:ראשי ממשלת לבנון
קטגוריה:שרי החינוך של לבנון
קטגוריה:פוליטיקאים לבנונים
קטגוריה:מהנדסים
קטגוריה:בוגרי אוניברסיטת באת'
קטגוריה:בוגרי אוניברסיטת סארי
קטגוריה:בוגרי אוניברסיטת לידס
קטגוריה:סגל האוניברסיטה האמריקנית בביירות
קטגוריה:ביירות: אישים
קטגוריה:לבנונים שנולדו ב-1959
תעודת יושר

**תעודת יושר** היא מסמך רשמי המונפק לאחר בדיקת רקע על ידי המשטרה, סוכנות אכיפה או זרוע אחרת של הממשלה המצהירה כי לבעל התעודה אין עבר פלילי. רישום פלילי עשוי לכלול מעצר, הרשעה, והליכים פליליים.

תעודת יושר מכונה בכינויים נוספים: "תעודת התנהגות טובה", באנגלית היא מכונה "תעודת משטרה (Police certificate)", בהונג קונג היא מכונה "תעודת אזרח טוב (good citizen certificate)" ובאוסטרליה מכונה "בדיקת היסטוריה לאומית של המשטרה (national police history check)".

המבקשים תעודת יושר עשויים להידרש למסור טביעות אצבעות ומידע אישי מסוים, כדי שבקשתם תיבדק, והמשטרה או הסוכנות הממשלתית עשויים לגבות אגרה.

הדרישה לתעודת יושר עלולה להופיע בעיקר במקרה של הגשת בקשה לקבלת אישור שהייה ובמקרה של הגשת מועמדות לתפקידים מקצועיים, בעיקר בתחומי החינוך ואכיפת החוק.

## בישראל
בישראל חוק המרשם הפלילי ותקנת השבים אפשר לאדם לקבל מהמשטרה תדפיס מהמרשם הפלילי אודותיו, ותדפיס זה, כאשר הוא נקי מהרשעות, שימש את האדם כתעודת יושר. ביולי 2022 בוטל חוק המרשם הפלילי ותקנת השבים והוחלף בחוק המידע הפלילי ותקנת השבים, האוסר מסירת תדפיס מהמרשם הפלילי לאדם נשוא המידע, אך מאפשר, לפי בקשת האדם, להעביר מידע אודותיו לגוף הזכאי לקבלו, לשם מתן זכות מסוימת לאדם זה, למשל קבלת רישיון נהיגה ברכב ציבורי או הגשת הצעה במכרז.

## קישורים חיצוניים

* בקשה לתעודת מידע פלילי, באתר משטרת ישראל

## הערות שוליים

יושר
קטגוריה:משפט פלילי
קרלוס בורחס

**קרלוס בורחס** (בספרדית: **Carlos Borges**; 14 בינואר 1932 – 5 בפברואר 2014) היה כדורגלן אורוגוואי, ששיחק בעמדת החלוץ.

## ביוגרפיה
בורחס נולד ב-14 בינואר 1932 במונטווידאו שבאורוגוואי, שם גם נפטר בגיל 82. הקיצוני שמאלי הגיע לפניארול ממחלקת הנוער שלה, אתלטיקו פניארול, ושיחק בקבוצה הבוגרת לכל אורך שנות החמישים כשהוא זוכה עימה ב-7 תוארי אליפות ובגביע ליברטדורס ב-1960. לאחר מכן עבר בורחס ב-1961 למועדון הארגנטינאי ראסינג קלוב איתו היה שותף לאליפות בעונתו הראשונה. בפרק האחרון של הקריירה שלו חזר לשחק באורוגוואי, בהורקאן בוסאו, עד שפרש ב-1964 במדי פלטנסה מליגת המשנה הארגנטינאית.

בנבחרת אורוגוואי ערך 35 הופעות, בהן כבש 10 שערים בין השנים 1954–1959. במונדיאל 1954 היה חלק מסגל הנבחרת וכבש 4 שערים לכל אורך הטורניר, כולל שלושער נגד סקוטלנד. הוא סיים עם אורוגוואי במקום הרביעי, ובסיום הטורניר סיים במקום השלישי במלכות השערים. שנתיים לאחר המונדיאל זכה בקופה אמריקה 1956.

בורחס היה השחקן הראשון שכבש בטורניר הקופה ליברטדורס, וגם לאחד משחקני אורוגוואי הראשונים להבקיע שלושער במשחק במונדיאל, כאשר עשה זאת נגד סקוטלנד במונדיאל 1954.

## תארים
;פניארול
*אליפות אורוגוואי (7): 1949, 1951, 1953, 1954, 1958, 1959, 1960
*קופה ליברטדורס: 1960
;ראסינג קלוב
*אליפות ארגנטינה: 1961
;נבחרת אורוגוואי
*קופה אמריקה: 1956
*מקום רביעי בגביע העולם: 1954

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניארול
קטגוריה:כדורגלני ראסינג קלוב
קטגוריה:כדורגלני הורקאן
קטגוריה:כדורגלני נבחרת אורוגוואי
קטגוריה:ילידי 1932
קטגוריה:נפטרים ב-2014
K Bye for Now (SWT Live)

***K Bye for Now (SWT Live)*** הוא אלבום ההופעה הראשון של הזמרת-יוצרת האמריקאית אריאנה גרנדה. אלבום ההופעה יצא לאור ב-23 בדצמבר 2019, על ידי חברת התקליטים ריפבליק רקורדס. באלבום עצמו התארחו אומנים כמו: ניקי מינאז', ביג שון וצ'יילדיש גמבינו.

## רקע והפקה
גרנדה יצאה לסיבוב הופעות עולמי הנקרא "Sweetener World Tour", בתחילת מרץ 2019, על מנת לקדם את אלבומיה האחרונים *[[Thank U, Next]]* ו-*[[Sweetener (אלבום)|Sweetener]]*.

ב-17 באוקטובר 2019, גרנדה צייצה בחשבון הטוויטר והעלתה תמונה של עריכת קובצי הקול במחשב הנייד שלה וכתבה "עומדת להתחיל לדחוס ולבחור את המודעות / רגעי הביצוע האהובים עלי בטיסה זו ... למקרה שתרצה יום אחד אלבום חי". במהלך חודש בנובמבר 2019, המשיכה גרנדה לחשוף תמונות מתוך האלבום על ידי שיתוף תמונות נוספות בעמוד האינסטגרם שלה, כאשר השמיעה קובצי שמע שנקראו על שם ערים שונות בהן הופיעה. ב-1 בדצמבר, גרנדה שיתפה עדכון על הפקת האלבום.

ב-10 בדצמבר, גרנדה הגיבה בחיוב לאוהד ששאל אם אלבום חי יגיע לפני סוף השנה. ב-11 בדצמבר, האלבום הועלה לצורך שמירה מוקדמת בספוטיפיי ובו גם חשפה את רשימת הרצועות באינסטגרם שלה.

ב-22 בדצמבר, גרנדה חשפה ששמו של האלבום *K Bye for Now (SWT Live)*, וציינה שיעלה באותו הלילה לרשתות החברתיות בתום סיום המופע האחרון שלה מתוך סבב ההופעות שלה "Sweetener World Tour", שהתקיים באינגלווד שבקליפורניה, באותו היום.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אריאנה גרנדה
קטגוריה:אלבומי הופעה באנגלית
קטגוריה:אלבומי חברת ריפבליק רקורדס
בר כוכבא ברטיסלאבה

**בר כוכבא ברטיסלאבה** (בצ'כית: **ŽPSK Bar Kochba Bratislava - Židovský Plavecký A Športový Klub Bar Kochba Bratislava**) היה מועדון ספורט ושחייה יהודי, מהעיר ברטיסלאבה שבצ'כוסלובקיה. מועדון הספורט המוביל בסלובקיה בתקופה שבין שתי מלחמות העולם. המועדון זכה 3 פעמים ברציפות (1936–1938) באליפות צ'כוסלובקיה.

## היסטוריה
באביב 1929 פרשו שחיינים ובראשם מנהלם, וילהלם לנארט, מקבוצת מכבי ברטיסלאבה והקימו את מועדון השחייה בר כוכבא ברטיסלאבה. המועדון היה חבר באיגוד מכבי העולמי.

כבר בשנתו הראשונה בשנת 1930 מנה המועדון כ-500 חברים.

בשנת 1931 הצטרף השחיין המוביל בצ'כוסלובקיה פבל שטיינר שזכה באליפות אירופה בשחייה באותה שנה במדליית ארד במשחה ל-100 מטר חופשי. יחד עם שטיינר הצטרפו למועדון שחיינים ושחקני כדורמים מצטיינים כמו: ארנסט ריינר, ג'ורג שוורץ ופרנטישק שולץ.

מועדון בר כוכבא ברטיסלבה השתתף במכביה הראשונה (1932) ובמכביה השנייה (1935) וזכה במדליות רבות ולהישגים נאים. בשנת 1935 זכה המועדון במקום השלישי הכללי באליפות צ'כוסלובקיה שנערכה בפראג.

לאחר שמכבי העולמי החליט להחרים את המשחקים האולימפיים שנערכו בברלין בשנת 1936, שחייני הנבחרת הצ'כוסלובקית היהודים (פבל שטיינר, אדיטה קפיחובה, קלרה מג'ירובה, היינץ בדרלה ומרטין פרוכט) קיבלו עונשים והמועדונים היהודיים קיבלו קנסות. ביולי אותה שנה באליפות צ'כוסלובקיה לנוער שנערכה בלטנוביצה זכה המועדון במקום הראשון הכללי ושבוע לאחר מכן באליפות צ'כוסלובקיה שנערכה בפראג זכה המועדון באליפות הכללית.

באליפות סלובקיה שנערכה במאי 1937 זכה המועדון באליפות הכללית בכל קטגוריות הגיל. השיא היה ניצחון של המועדון במשחק כדורמים נגד קבוצה מעורבת 13–1. באליפות צ'כוסלובקיה שנערכה בברטיסלאבה באוגוסט אותה שנה זכה המועדון במקום הראשון הכללי, ראשון בגברים ושני בנשים.

באליפות צ'כוסלובקיה שנערכה ב-22 ביולי 1938 זכה המועדון שוב במקום ראשון באליפות הכללית, ראשון בגברים לפני הגיבור פראג (מועדון יהודי) וראשון בנשים.

בישיבת היסוד של איגוד השחייה האוטונומי של סלובקיה ב-11 בדצמבר 1938, נמחקו כל השיאים הלאומיים שנקבעו על ידי שחיינים יהודים.

בינואר 1939 המועדון התפורר כי מרבית חבריו "נסעו לטיול" ללונדון. המועדון פורק רשמית ב-26 בספטמבר 1940, אז יצא צו ממשלתי על פירוק כל האגודות היהודיות בסלובקיה.

## ראו גם
* יהודים וספורט
* אירנה קרפלס

## קישורים חיצוניים
* חדשות הספורט, הארץ, 23 בדצמבר 1938
* Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period 

## הערות שוליים

קטגוריה:יהדות צ'כוסלובקיה
קטגוריה:ספורטאים יהודים צ'כוסלובקים
קטגוריה:צ'כוסלובקיה: ספורט
קטגוריה:תנועת מכבי: מועדוני ספורט בתפוצות
קטגוריה:אגודות ספורט
פרטספלק

**פרטספלק** (בהונגרית: **Fertőszéplak**) הוא כפר קטן במחוז גיור-מושון-שופרון, שבצפון-מערב הונגריה.

## יהודי פרטספלק
בפרטספלק חיו מעט יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
פרטהומוק

**פרטהומוק** (בהונגרית: **Fertőhomok**) הוא כפר קטן במחוז גיור-מושון-שופרון, שבצפון-מערב הונגריה.
בפרטהומוק חיו שני יהודים בשנת 1880.

## קישורים חיצוניים

*  

## הערות שוליים

קטגוריה:הונגריה: כפרים